  Анжелика Тихонова корреспондент Удмуртиын сюлэм но вирсэр висёнъёсын курадӟем муртъёслы эмъюмъёс вуттон программа улсын 2021-тӥ ар кутсконысен 3 сюрс 148 адямиос дунтэк эмъюмъёс басьтӥзы ини. Со сярысь элькун тӧролэн но кивалтэтлэн пресс-службазы ивортӥз. Удмуртиысь тазалыкез утёнъя министерствоысь валтӥсь внештатной кардиолог Сергей Помосов сюлэм но вирсэр висёнъёсты чидам муртъёс дунтэк эмъюмъёсты диспансер учётэ султэмзы дырысен ар ӵоже басьто шуыса пусйиз. Со понна пациентъёслы <…> стационарысь потэмзы бере ас участокысьтызы терапевтлы вазиськоно, со эмъюм басьтыны рецепт гожтоз Сергей Помосов, Удмуртиысь тазалыкез утёнъя министерствоысь валтӥсь внештатной кардиолог 2021-тӥ арын ужпумез быдэстон понна элькун но федерал коньдэтъёсысь 158 миллион 731 сюрс манет висъязы Пусъём, эмъюмъёсты федерал льготаосты басьтӥсьтэм муртъёслы гинэ сётыны быгато. 2020-тӥ арын сыӵе луонлыкъя эмъюмъёс 4 сюрс 277 адямилы сётӥзы. Ватсалом, «Здравоохранение» йӧскалык ӵектос улсын Россиын 2024-тӥ арозь вир ветлон сӧзнэт висёнъёслэсь кулон учыръёсты 100 сюрс адямилы 450 учырозь кулэстыны ужпум сылэ. Тегъёс: Тазалык Удмуртия тазалыкезутён эмъюмъёс  